als_Latn dik_Latn sna_Latn
Në mbledhjen e sotme të qeverisë, Kryeministri Berisha theksoi se qeveria shqiptare ka shpenzimet administrative më të ulëta në përqindje të GDP-së se çdo qeveri tjetër në Europë. Kryeministri u shpreh se tashmë ka kaluar koha kur paratë e taksapaguesve shqiptarë shpërdoroheshin në mënyrë abuzive. “Nëse paraardhësit tanë shpenzonin 3.9 % për shpenzime administrative, ne sot shpenzojmë qartësisht rreth 1.9 apo 2 % si shpenzime operative. Iku koha kur paratë e taksapaguesve shperdoroheshin për lukse e salltanete."
Kryeministri theksoi se premtimi për një qeveri të vogël, por funksionale është mbajtur plotësisht me seriozitetin dhe rigorozitetin më të madh.
Kryeministri u shpreh se ndonëse shpenzimet administrative janë zvogëluar ndjeshëm, qeveria funksionon me një kod etik normal dhe pa vështirësi. “Ne shpenzojmë për fondin e pagave 6,2 % të GDP-së . Shqipëria ka ndryshuar, qeveria i ndryshoi gjerat. Të gjitha këto janë frut i reformave të mëdha, të cilat absolutisht nuk na pengojnë për të parë dhe problemin qoftë edhe të një njeriu të vetëm, e jo më 1001 problemet që mund të ketë Shqipëria. Ne i shohim këto probleme me besimin më të madh dhe me përkushtimin më të madh për ti zgjidhur.” tha Kryeministri.
02/07/2008
als_Latn als_Latn als_Latn unk